32010D0620
L 273/1
SLUŽBENI LIST EUROPSKE UNIJE
07.10.2010.
ODLUKA VIJEĆA
od 7. listopada 2010.
o potpisivanju Protokola uz Euro-mediteranski sporazum o pridruživanju između Europskih zajednica i njihovih država članica, s jedne strane, i Kraljevine Maroka, s druge strane, o okvirnom sporazumu između Europske unije i Kraljevine Maroka o općim načelima za sudjelovanje Kraljevine Maroka u programima Unije
(2010/620/EU)
VIJEĆE EUROPSKE UNIJE,
uzimajući u obzir Ugovor o funkcioniranju Europske unije, a posebno članak 217. zajedno s člankom 218. stavkom 5. i drugim podstavkom stavka 8. članka 218.,
uzimajući u obzir prijedlog Europske komisije,
budući da:
(1)
Vijeće je 18. lipnja 2007. ovlastilo Komisiju da pregovara o Protokolu uz Euro-mediteranski sporazum o pridruživanju između Europskih zajednica i njihovih država članica, s jedne strane, i Kraljevine Maroka, s druge strane (1), o okvirnom sporazumu između Europske unije i Kraljevine Maroka o općim načelima sudjelovanja Kraljevine Maroka u programima Unije (dalje u tekstu „Protokol”) (2).
(2)
Pregovori su zaključeni na zadovoljstvo Komisije.
(3)
Stupanjem na snagu Ugovora iz Lisabona 1. prosinca 2009., Europska unija zamijenila je i naslijedila Europsku zajednicu.
(4)
Podložno njegovom kasnijem sklapanju, Protokol je potrebno potpisati u ime Unije,
DONIJELO JE OVU ODLUKU:
Članak 1.
Ovim se u ime Unije odobrava potpisivanje Protokola uz Euro-mediteranski sporazum o pridruživanju između Europskih zajednica i njihovih država članica, s jedne strane, i Kraljevine Maroka, s druge strane, o okvirnom sporazumu između Europske unije i Kraljevine Maroka o općim načelima sudjelovanja Kraljevine Maroka u programima Unije (dalje u tekstu: „Protokol”), podložno njegovu sklapanju.
Članak 2.
Ovim se ovlašćuje predsjednik odrediti osobu(-e) ovlaštenu(-e) potpisati Protokol u ime Unije, podložno njegovu sklapanju.
Članak 3.
Ova Odluka stupa na snagu na dan donošenja.
Sastavljeno u Luxembourgu 7. listopada 2010.